Foto: Columbia Pictures/LStar Capital/Sony Pictures Animation «Oltin malina» Amerika antimukofoti tashkilotchilarining talqiniga ko‘ra, «Emoji film» 2017 yilning eng yomon kartinasi deb tan olindi. U eng yomon ssenariy uchun ham qayd etildi, uning rejissyori Toni Leondis esa eng yomon rejissura uchun antimukofotni qo‘lga kiritdi. Mukofot saytida e’lon qilingan videorolikda aytilishicha, «Emoji film» ssenariysi «Hollivudda nima joyida emasligini» ko‘rsatadi. «Eng yomon film» nomi uchun «Transformerlar: so‘nggi ritsar», «Ellik rangga qorong‘uroq», «Mo‘miyo» va «Malibu qutqaruvchilari» ham da’vogarlik qildi. Eng yomon aktyor sifatida Tom Kruz tan olindi. U «Mo‘miyo» filmida bosh rolni ijro etgan.